钦定古今图书集成/明伦汇编/氏族典/第408卷 > 许均
## 钦定古今图书集成/明伦汇编/氏族典/第408卷 > 许均

按《宋史许均传》：“均，开封人。父邈，太常博士。均以功补
武骑十将。开宝中，迁武骑副兵马使。从征河东，攻隆
州，陷之。端拱初，补龙卫第四指挥使，俄屯夏州。贼来
犯境，一日十二战，走之。咸平初，戍秦州，召授东西班
都虞候，拜磁州刺史，徙为邠州，改永兴军部署，擢为
本州团练使，寻出知代州。四年卒。子怀忠为奉礼郎”，
《怀信》为侍禁。